ב"ה

**פרשת בלק** י"ז בתמוז תשע"ט

**כִּנְחָלִ֣ים נִטָּ֔יוּ כְּגַנֹּ֖ת עֲלֵ֣י נָהָ֑ר כַּאֲהָלִים֙ נָטַ֣ע ה' כַּאֲרָזִ֖ים עֲלֵי־מָֽיִם׃**

**רש"י "כנחלים נטיו" - שנארכו ונמשכו לנטות למרחוק אמרו רבותינו מברכותיו של אותו רשע אנו למדים מה היה בלבו לקללם כשאמר להשית אל המדבר פניו וכשהפך המקום את פיו ברכם מעין אותם קללות שבקש לומר כו' כדאיתא בחלק "כאהלים" - כתרגומו לשון מור ואהלות "נטע ה'" - בגן עדן לשון אחר כאהלים נטע ה' כשמים המתוחין כאהל שנאמר וימתחם כאהל לשבת ולשון זה אינו דא"כ היה לו לנקוד כאוהלים הא' בחול"ם "נטע ה'" - ל' נטיעה מצינו באוהלים שנאמר ויטע אהלי אפדנו**

מסכת ברכות דף טז עמוד א

רש"י ד"ה אהלים לנחלים - כנחלים נטיו כאהלים נטע: אף [אהלים] - בתי מדרשות, אהלים לשון נטיעה נופלת בהם, שנאמר ויטע אהלי אפדנו (דניאל י"א):

מרש"י בד"ה אהלים וכו' נראה, וכן גם מתוס' גם הבין שרש"י סבר שאהלים שבפסוק כאהלים נטע ה' לזה כיוון רמי בר חנינא למה נסמכו אהלים - לנחלים, ומאחר ובפסוק זה הניקוד אהלים בקמ"ץ תחת הה"א ולא בחולם, מוכרח שהכוונה היא, לא לאוהל - אלא לבשמים, מלשון מור ואהלות (שיר השירים), וע"כ אומר תוס' שהכוונה שסמך אהלים לנחלים – היא, לפסוק הקודם, מה טובו אהליך יעקב משכנותיך ישראל: כנחלים נטיו וגו',

לכאורה בעיון ברש"י על התורה , אנו מוצאים שרש"י מפרש, אהלים – כתרגומו לשון בשמים, וכשרש"י אומר כתרגומו, הרי שמתכווין שזה הפירוש הנכון, ורש"י מביא גם את הפירוש שנטע שמים שמתוחים כאוהל ודוחה פירוש זה מאותו טעם שהסברנו בדברי תוס', ובהמשך רש"י עה"ת למרות שדחה פירוש זה, מפרש על המילים: נטע ה' – נטיעה מצינו באוהלים שנאמר ויטע אהלי אפדנו (וכמו שרש"י מביא גם כאן בגמרא),

על כן נראה שגם רש"י סבר כתוס' אלא שברש"י ד"ה אהלים לנחלים, מביא "כ"נחלים נטיו "כ"אהלים נטע, פירוש שפסוק זה נאמר בהמשך למדובר בפסוק הקודם , שאהליך יעקב הם כנחלים נטיו וכאהלים נטע ה', וכאן צריך לשים לב ללשון הפסוק שבנוי כך = כנחלים נטיו – כגנות עלי נהר – כאהלים נטע ה' וכו' לכאורה היה צריך להמשיך באותו לשון כאהלים נטועים, ובזה שממשיך נטע ה' בא לשייך זאת לאהלי יעקב שאותם נטע ה', ואכן רש"י היה צריך להסביר תוספת הסבר שגם על אוהל שייך לדמות עליו לשון נטיעה, כי הלשון נטיו המופי לגבי נחל מתאים גם לאוהל שנוטה ממקום למקום (ולא כבית), משא"כ נטיע שהיא מכה שורשים, וע"כ מוכיח רש"י מהפסוק ויטע אהלי אפנדו שייך לשון נטיעה ( והצורך הזה בלבד שרש"י מוסיף ראיה מפסוק אחר שבאוהל שייך לשון נטיעה מוכיח שבוודאי כאהלים נטע ה' לא מדובר בנטיעת אוהל, כי למה היה צ"ל ראיה ממקום אחר),

ולתוספת מתיקות הנוגע להמשך המאמר, שהנחל מוריד את הטומאה ומביא לטהרה וזה למעשה מחזיר את האדם למצבו הקודם, וזה גם הלשון נטיו = שהולך ממקום למקום, משא"כ נטיעה שהיא מצב חדש המכה שורשים ומעמיק יותר וזה דומה יותר למעלה מכף חובה למשהוא חדש שלא היה קודם – הכף זכות.

**דף היומי**

**מסכת ערכין**

**דף טז:**

**רש"י ד"ה קיסם. כלומר עון קטן שבידך זה יכול לומר לו טול אתה עון גדול שבידך הלכך אין יכולין להוכיח שכולן חוטאים:**

ותמהו באחרונים איך אומר כך רב טרפון על דורו , דור התנאים?

ואפשר שיומתק דבר זה שמתוך צפיה לגאולה אמר כך (וכן נראה ברש"י את צפיותו לגאולה שרואים הרבה פעמים,)  
וכדאיתא בשלהי מסכת סוטה במשנה על עקבתא דמשיחא "ואין תוכחה" ואיתא ברש"י ואין תוכחה. אין לך אדם שיוכל להוכיח שכולם נכשלים בחטאות וכשמוכיחין אומר לו אתה כמוני:  והרי בפשטות אילולא רש"י היינו יכולין להסביר שאין תוכחה כי לאף אחד לא איכפת אבל רש"י פירש ממש כדברי רבי טרפון דהכא, אלא שרש"י בסוטה כתב "כולם נכשלים בחטאות" וגבי דברי רבי טרפון כתב "כולם חוטאים", והוא מפני שבסוטה משנה זו נאמרה על דור עקבתא דמשיחה ולא על דור מסויים הלכך רש"י פירש "נכשלים" כי שמא זה יהיה בדור שכולם זכאין, אבל רבי טרפון שאמר על דורו עצמו מחמת עניוותו חשב כן שזהו דור הראוי לגאולה, ושמא רבי טרפון חשב כך על עצמו שהוא חוטא אחר מה שאמרו לו חכמים במשנה בברכות (י ע"ב) א''ר טרפון אני הייתי בא בדרך והטתי לקרות כדברי ב''ש וסכנתי בעצמי מפני הלסטים אמרו לו כדי היית לחוב בעצמך שעברת על דברי ב''ה.  
במהרה נזכה לגאולתינו אמן

**דף כב** **עמוד א**

**רש"י ד"ה רש"י ד"ה קולפי טאבי. הכאות גדולות על הדא שמעתא שהיה מלמדיני שום היתומים לרבי מאיר ששים יום והייתי מקשה לו הא אמר ר''מ שלשים והוא אמר לי בא להכריז רצופין שלשים יום בין יתומין בין הקדש:**

ובמסכת מנחות דף ז ע"א רש"י ד"ה קולפי טבי. הכאות טובות: בלעי מאבימי. בלעתי מאבימי כלומר שהיה (מנדה)[מכה] אותו: עלה דהא שמעתא. במס' ערכין דתנא חדא שום היתומים ל' יום ותניא אידך ששים ומתרץ לה אבימי בא להכריז רצופין כל ימות השבת מכריז ל' יום:

שני חילוקים בולטים בלשון רש"י גדולות - טובות, ויש לתמוהה מהו לשון "טובות" על מכות? מכות "גדולות" מצאנו דברים כח) וכאן רש"י לא מפרש מדויק את המילים בלע מאבימי אלא לכאורה זה מתפרש במילים מלמדני  
ובמנחות פירש יותר, ונראה שבמנחות כתב רש"י "טובות" מפני הנאמר שם בגמרא בדף נ"ג ע"א אמרי ליה רבנן לרבי פרידא רבי עזרא בר בריה דרבי אבטולס דהוא עשירי לר' אלעזר בן עזריה דהוא עשירי לעזרא קאי אבבא אמר מאי כולי האי אי בר אוריין הוא יאי אי בר אוריין ובר אבהן יאי ואי בר אבהן ולא בר אוריין אישא תיכליה אמרו ליה בר אוריין הוא אמר להו ליעול וליתי חזייה דהוה עכירא דעתיה פתח ואמר {תהילים טז-ב} אמרת לה' אדני אתה **טובתי בל עליך** אמרה כנסת ישראל לפני הקדוש ברוך הוא רבונו של עולם החזק לי טובה שהודעתיך בעולם אמר לה טובתי בל עליך איני מחזיק טובה אלא לאברהם יצחק ויעקב שהודיעוני תחלה בעולם שנאמר {תהילים טז-ג} לקדושים אשר בארץ המה ואדירי כל חפצי בם וכו' וההמשך בעמוד ב' יבא **טוב** ויקבל **טוב** **מטוב לטובים** יבא **טוב** זה משה דכתיב {שמות ב-ב} ותרא אותו כי **טוב** הוא ויקבל **טוב** זו תורה דכתיב {משלי ד-ב} כי לקח **טוב** נתתי לכם מטוב זה הקב''ה דכתיב {תהילים קמה-ט} **טוב** ה' לכל ל**טובים** אלו ישראל דכתיב {תהילים קכה-ד} הטיבה ה' לטובים וכו' (ואפשר שלכן פירש את הלשון בלעי מפני הדמיון טאבי בלעי - טובתי בל עליך)  
בערכין הוזכר בגמרא בפירוש הלשון **גדולות** בדף ט"ו יכרת ה' כל שפתי חלקות לשון מדברת **גדולות** אלא מה תקנתו שלא יבא לידי לשון הרע אם תלמיד חכם הוא **יעסוק בתורה** ואם ע''ה הוא ישפיל דעתו שנאמר וסלף בה שבר רוח תנא דבי רבי ישמעאל כל המספר לשון הרע מגדיל עונות כנגד שלש עבירות עבודת כוכבים וגילוי עריות ושפיכות דמים כתיב הכא לשון מדברת **גדולות** וכתיב בעבודת כוכבים {שמות לב-לא} אנא חטא העם הזה חטאה **גדולה** בגילוי עריות כתיב {בראשית לט-ט} ואיך אעשה הרעה **הגדולה** הזאת בשפיכות דמים כתיב {בראשית ד-יג} גדול עוני מנשוא גדולות אימא תרתי.

ע"כ רמז שהכריחו לעסוק בתורה ע"י "גדולות", או כנגד הגדולות (ויתכן שהיות ולמוד זה בענין לשון הרע הוא על כן רש"י מיעט בדיבור ולא הרחיב מה הכוונה "בלעי מאבימי" שפירש שם במנחות ג"כ בלשון "כלומר" כי אין לומר זאת מפני דזה לשון הרע).

אהרן פרנקל-תאומים סופר סת"ם מאנטריאל

aharonteomim@gmail.com